钦定古今图书集成/方舆汇编/边裔典/第132卷 > 唐二
## 钦定古今图书集成/方舆汇编/边裔典/第132卷 > 唐二

### 元宗开元二年二月突厥寇北庭都护郭虔瓘败之按唐书元宗本纪云云按突厥本传元宗立绝和

亲。默啜遣子杨我支特勒入宿卫，固求昏，以蜀王女
南和县主妻之，下书谕慰可汗。明年，使子移涅可汗
引同俄特勒、火拔颉利发石失毕精骑攻北庭，都护
郭虔瓘击之，斩同俄城下，虏奔解。火拔不敢归，携妻
子来奔。拜左武卫大将军、燕山郡王，号其妻为金山
公主，赐赉优缛。杨我支死，诏宗亲三等以上吊其家。
开元三年，突厥部《三姓》来附，以镇军大总管屯凉、并
州，以备突厥。

按《唐书元宗本纪》：“开元三年四月，突厥部三姓葛逻
禄来附，右羽林军大将军薛讷为源州镇军大总管，
右卫大将军郭虔瓘为朔州镇军大总管，以备突厥。”

按《突厥传》：“是时突厥再上书求昏，帝未报。” 初，景云

中，默啜西灭娑葛，遂役属契丹奚，因虐用其下。既年
老，愈昏暴，部落怨叛。十姓左五咄陆，右五弩失毕俟
斤皆请降。葛逻禄、胡屋、鼠尼施三姓，大漠都督特进
朱斯，阴山都督谋落匐鸡，元池都督蹋实力胡鼻率
众内附，诏处其众于金山。以右羽林军大将军薛讷
为凉州镇军大总管，节度赤水、建康、河源等军，屯凉
州，以都督杨执一副之；右卫大将军郭虔瓘为朔州
镇军大总管，节度和戎、大武、并州之北等军，屯并州，
以长史王晙副之，抚新附，检钞暴。默啜屡击葛逻禄
等，诏在所都护、总管掎角应援，虏势寖削，其婿高丽
莫离支高文简与𨁂跌都督思太，吐谷浑大酋慕容
道奴，郁射施大酋鹘屈颉斤、苾悉颉力，高丽大酋高
拱毅合万馀帐，相踵款边，诏内之河南，引拜文简左
卫大将军、辽西郡王，思太特进右卫大将军兼𨁂跌
都督、楼烦郡公，道奴左武卫将军兼刺史、云中郡公，
《鹘屈颉斤》左骁卫将军兼刺史、阴山郡公，苾悉颉力
左武卫将军兼刺史、雁门郡公，拱毅左领军卫将军
兼刺史、平城郡公、将军，皆员外置，赐各有差。默啜讨
九姓，战碛北，九姓溃，人畜皆死，思结等部来降，帝悉
官之。拜薛讷朔方道行军大总管，太仆卿吕延祚灵
州刺史，杜宾客佐之，备边。诏金山大漠、阴山元池都
督等共图取默啜，班赏格，赐物谕之。

开元四年六月癸酉，大武军子将郝灵佺杀突厥默
啜。

按《唐书·元宗本纪》云云。按《突厥本传》，“默啜又讨九
姓拔野古，战独乐河，拔野古大败，默啜轻归不为备，
道大林中，拔野古残众突出，击默啜，斩之，乃与入蕃
使郝灵佺传首京师。骨咄禄子阙特勒合故部，攻杀
小可汗及宗族略尽，立其兄默棘连，是为毗伽可汗。”
开元六年正月辛丑，突厥请和。二月壬辰，朔方道行
军大总管王晙伐突厥。十一月，突厥执单于副都护
张知运。

按《唐书元宗本纪》云云。按《突厥本传》：“毗伽可汗默
棘连，本谓小杀者，性仁友，自以立非己功，让于阙特
勒，特勒不敢受，遂嗣位，实开元四年，以特勒为左贤
王，专制其兵。初，默啜死，阙特勒尽杀其用事臣，惟暾
欲谷者，以女婆匐为默棘连可敦，独免废归其部。后
突骑施苏禄自为可汗，突厥部种多贰，默棘连乃召
暾”《欲谷》与谋国，年七十馀，众尊畏之。俄而𨁂跌思太
等自河曲归之。始，降户之南也，单于副都护张知运
尽敛其兵，戎人怨怒。及姜晦为巡边使，遮诉禁弓矢，
无以射猎为生，晦悉还之。乃共击张知运，禽之，将送
突厥。朔方行军总管薛讷、将军郭知运追之，众溃，释
知运去。思太等分为二队北走，王晙又破其左队。默
棘连既得降胡，欲南盗塞。《暾欲》谷曰：“不可。天子英武，

一所能与抗者。随水草射猎，居处无常，习于武事，彊
则进取，弱则遁伏，唐兵虽多，无所用也。若城而居，战，
一败必为彼禽。且佛老教人仁弱非武。”彊术默棘连
当其策，即遣使者请和，帝以不情，答而不许。俄下诏
伐之，乃以拔悉蜜右骁卫大将军、金山道总管处木
昆执米啜坚昆都督、右武卫大将军骨笃禄毗伽可
汗，契丹都督李失活、奚都督李大酺，突厥默啜子左
贤王墨特勒、左威卫将军、右贤王阿史那毗伽特勒，
燕山郡王火拔石失毕等蕃、汉士悉发，凡三十万，以
御史大夫、朔方道大总管王晙统之，期八年秋，并集
稽落水上，使拔悉蜜、奚、契丹分道掩其牙，捕默棘连。
默棘连大恐，暾欲谷曰：“拔悉蜜在北庭，与二蕃相距
远，必不合。晙与张嘉贞有隙，必相执异，亦必不能来。
即皆能来，我当前三日悉众北徙，彼粮竭自”去。拔悉
蜜轻而好利，当先至击之，可取也。按《王晙传》，突厥
默啜为拔曳固所杀，其下多降，分置河曲。既而小杀
继降，降者稍稍叛去。晙上言：“突厥向以国乱，故款塞
与部落无间也。延傃北风，何尝忘之？今徙处河曲，使
内伺边罅，久必为患。比者不受要约，兵已屡动，擅作
烽区，闭障行李。虏脱南牧，降帐必与连衡，以相应接，
表里有敌，虽韩、彭、孙、吴无所就功。请至农隙，令朔方
军大陈兵，召酋豪告以祸福，啖以金缯。且言南方麋
鹿鱼米之饶，并迁置淮右、河南宽乡，给之程粮。虽一
时之劳，然不二十年，渐服诸华，料以充兵，则皆劲卒。”
议者若谓降狄不可以南处，则高丽旧俘置沙漠之
西，城傍编夷居青、徐之右，何独降胡不可徙欤？臣复
料议者必曰：“故事置于河曲，前日已宁，今无独异。且
往者颉利破亡，边鄙安定，故降户得以久安。今虏未
殄灭，此降人皆戚属，固不与往年同已。”臣请以三策
料之，悉其部落，置内地，获精兵之实，闭黠虏之患，此
上策也。亭障之下，蕃华参处，广屯戍为备拟，费甚人
“劳，下策也；置之胡塞，滋成祸萌，此无策也。不然，前至
河冰，且必有变。”书未报而虏已叛，乃敕晙将并州兵
济河以讨。晙间行卷甲舍幕趋山谷。夜遇雪，恐失期，
誓于神明曰：“晙事君不以忠，不讨有罪，天所殛者，当
自蒙罚。士众无罪，心诚忠而天监之，则止雪反风，以
奖成功。”俄而和霁。时叛胡分二道走，晙自东道追及
之，获级三千。以功迁左散骑常侍、朔方行军大总管，
改御史大夫。𨁂跌部及仆固都督勺磨等散保受降
城之鄙，潜引突厥内扰。晙密言上尽诱而诛之。拜兵
部尚书，复为朔方军大总管。

开元八年秋九月，突厥寇甘源，凉州都督杨敬述及
突厥战，败绩。

按《唐书·元宗本纪》云云。按《突厥本传》：拔悉蜜引众
逼突厥，牙知晙等不至，乃引却。突厥欲击之，暾欲谷
曰：“兵千里远出，士殊死𩰚锋，不可当也。不如蹑之，邀
近而取之，距北庭二百里”，乃分兵由它道袭拔其城，
即急击拔悉蜜，众走趋北庭，无所归，悉禽之。还出赤
亭，掠凉州，都督杨敬述使官属卢公利元澄等勒兵
讨捕，暾欲谷曰：“敬述若城守，当与和；如兵出，吾且决
战，必有功。”澄令于军曰：“裸臂持满外注。”会大寒裂肤，
士手不能张弓矢，由是大败。元澄走，敬述坐以白衣，
检校凉州事。突厥遂大振，尽有默啜馀众。

开元九年二月突厥请和。

开元十年夏五月，突厥请和，十二月突厥请和
按以上《唐书·元宗本纪》云云。按《突厥本传》：九年固
乞和，请父事天子，许之。又连岁遣使献方物求婚。是
时天子东巡泰山，中书令张说谋益屯以备突厥。兵
部郎中裴光廷曰：“封禅以告成功，若复调发，不可谓
成功者。”说曰：“突厥虽请和，难以信结也。且其可汗仁
而爱人，下为之用。阙特勒善战，暾欲谷沈雄，愈老而
智，李靖世𪟝流也。三虏方协，知我举国东巡，有如乘
间，何以御之？”光廷即请以使召其大臣入卫，乃遣鸿
胪卿袁振往谕帝意。默棘连置酒与可敦。阙特勒、暾
欲谷坐帐中，谓振曰：“吐蕃，犬出也，唐与为婚。奚、契丹，
我奴而役也，亦尚主。独突厥前后请不许，云何？”振曰：
“可汗，天子子也。子而婚，可乎？”默棘连曰：“不然。二蕃皆
赐姓，而得尚主，何不可云？且公主亦非帝女，我不敢
有所择，但屡请不得为诸国笑。”振许为请。默棘连遣
大臣阿史德颉利发入献，遂从封禅。有诏四夷诸酋
皆入仗，佩弓矢。会兔起帝马前，帝一发毙之。颉利发
奉兔，顿首贺曰：“陛下神武超绝，若天上，则臣不知人
间无有也。”诏问：“饥欲食乎？”对曰：“仰观弧矢之威，使十
日不食，犹为饱。”因令仗内驰射，扈封毕，厚宴赐遣之，
然卒不许和亲。自是比年遣大臣入朝，吐蕃以书约
与连和钞，边默《棘连》不敢从。封上其书，天子嘉之，引
使者梅录啜宴紫宸殿，诏朔方、西受降城许互市，岁
赐帛数十万。

开元十九年，默棘连死，立其子为伊然可汗。

按《唐书元宗本纪》不载。按《突厥本传》：“十九年，阙特勒死，使金吾将军张去逸、都官郎中吕向奉玺诏吊
祭。帝为刻辞于碑，仍立庙像四垣图战阵状。诏高手
工六人往，绘写精肖，其国以为未尝有。默棘连视之
必悲梗。默棘连请婚既勤，帝许可。于是遣哥解栗必
来谢，请婚期。俄为梅录啜所毒，忍死杀梅录啜，夷其
种”，乃卒，帝为发哀，诏宗正卿李佺吊祭，因立庙，诏史
官李融文其碑。国人共立其子为伊然可汗。

开元二十七年。突厥登利可汗遣使入献。

按《唐书元宗本纪》，不载。按《突厥本传》：伊然可汗立
八年卒，凡遣使三入朝。其弟嗣立，是为苾伽骨咄禄
可汗。使右金吾卫将军李质持册为登利可汗。明年，
遣使伊难如朝，正月，献方物曰：“礼天可汗如礼天。今
新岁献月，愿以万寿献天子云。”可汗幼，其母婆匐与
小臣饫斯达于乱，遂预政，诸部不协，登利从父分掌
东西兵，号“左右杀”，士之精劲，皆属可汗。与母诱斩西
杀，夺其兵。左杀惧，即攻登利可汗杀之。“左杀”者，判阙
特勒也。遂立毗伽可汗。子俄为骨咄叶护所杀，立其
弟，旋又杀之，叶护乃自为可汗。

### 天宝元年拔悉蜜等三部共攻乌苏米施米施遁亡按唐书元宗本纪不载按突厥本传天宝初其大

部。回纥、葛逻禄、拔悉蜜并起攻叶护，杀之，尊拔悉蜜
之长为颉𨁂伊施可汗。于是回纥、葛逻禄自为左右
叶护，亦遣使者来告。国人奉判阙特勒子为乌苏米
施可汗，以其子葛腊哆为西杀。帝使使者谕令内附，
乌苏不听，其下不与。拔悉蜜等三部共攻乌苏米施，
米施遁亡。其西叶护阿布思及葛腊哆率五千帐降，
以葛腊哆为《怀恩王》。

天宝三载八月。拔悉蜜攻突厥。杀乌苏米施可汗。来
献其首。

天宝四载正月，王忠嗣及突厥战于萨河内山，败之
按以上《唐书？元宗本纪》云云。按《突厥本传》三载，“拔
悉蜜等杀乌苏米施，传首京师，献太庙。其弟白眉特
勒鹘陇匐立，是为白眉可汗。于是突厥大乱，国人推
拔悉蜜酋为可汗。诏朔方节度使王忠嗣以兵乘其
乱，抵萨河内山，击其左阿波达于十一部，破之，独其
右”未下。而回纥葛逻禄杀拔悉蜜可汗，奉回纥骨力
裴罗定其国，是为“骨咄禄毗伽阙可汗。”明年，杀白眉
可汗，传首献毗伽可汗妻骨咄禄婆匐可敦率众自
归。天子御花萼楼宴群臣，赋诗美其事，封可敦为宾
国夫人，岁给粉直二十万。始，突厥国于后魏大统时，
至是灭。后或朝贡，皆旧部“九姓”云，其地“尽入回纥。”